
TURTO IR APLINKOS APSAUGOS SKYRIAUS 
VYRIAUSIOJO SPECIALISTO
 PAREIGYBĖS APRAŠYMAS


I. SKYRIUS
PAREIGYBĖS CHARAKTERISTIKA

1. Turto ir aplinkos apsaugos skyriaus vyriausiasis specialistas (toliau – valstybės tarnautojas) yra karjeros valstybės tarnautojas.


II. SKYRIUS
PAREIGYBĖS PASKIRTIS

2. Valstybės tarnautojo pareigybė skirta savivaldybės nekilnojamojo turto valdymo, naudojimo ir disponavimo juo duomenų kaupimui, sprendimų dėl savivaldybės nekilnojamojo turto valdymo, naudojimo bei disponavimo turtu administravimui, bešeimininkio turto įteisinimo bei savivaldybės nekilnojamojo turto pardavimo procesų administravimui. 


III. SKYRIUS
VEIKLOS SRITIS

3. Šias pareigas einantis valstybės tarnautojas vykdo specialiosios veiklos srities - savivaldybės nekilnojamojo turto įsigijimo, valdymo, naudojimo bei disponavimo nekilnojamuoju turtu, bešeimininkio nekilnojamojo turto įteisinimo ir bendrosios veiklos srities - skyriaus archyvuojamų dokumentų tvarkymo funkcijas. 
                                                                       

IV. SKYRIUS
SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas, turi atitikti šiuos specialiuosius reikalavimus:
4.1. turėti ne trumpesnę kaip vienerių metų darbo patirtį administravimo, strateginio planavimo, dokumentų valdymo, teisės aktų rengimo ar viešųjų pirkimų srityse;
4.2. turėti aukštąjį universitetinį išsilavinimą;
4.3. išmanyti Lietuvos Respublikos teisės aktus, reglamentuojančius veiklos sritis, vietos savivaldą, viešąjį administravimą, viešuosius pirkimus, valstybės pagalbą, korupcijos prevenciją, strateginį valdymą, teisėkūrą, dokumentų rengimą ir valdymą;
4.4. gebėti:
4.4.1. dirbti „MS Office“ programų paketu;
4.4.2. valdyti, kaupti, sisteminti, apibendrinti informaciją ir rengti išvadas;
4.4.3. savarankiškai planuoti, organizuoti savo veiklą;
4.4.4. sklandžiai dėstyti mintis raštu ir žodžiu;
4.4.5. analizuoti, vertinti ir rengti teisės aktus, jų projektus bei įgyvendinimo rekomendacijas.


V. SKYRIUS
ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Šias pareigas einantis valstybės tarnautojas atlieka šias funkcijas:
5.1. rengia teisės aktų, sutarčių bei kitų dokumentų projektus, susijusius su savivaldybės nekilnojamojo turto įsigijimu, valdymu, naudojimu bei disponavimu turtu, bešeimininkio nekilnojamojo turto įteisinimo procedūrų atlikimu ir savivaldybės nekilnojamojo turto pardavimo procesų administravimu; 
5.2. veiklos srities klausimais bendradarbiauja su valstybės ir savivaldybės įstaigų, įmonių bei organizacijų atsakingais asmenimis teikia projektus ir pasiūlymus dėl veiklos srities reglamentavimo, strateginio planavimo bei įgyvendinimo tobulinimo;
5.3. administruoja savivaldybės nekilnojamojo turto duomenų bazę, sistemina informaciją pagal turto rūšis, paskirtį, naudojimo būdus, naudotojus, kaupia duomenis reikalingus savivaldybės turto valdymo ataskaitoms, dalyvauja rengiant savivaldybės turto ataskaitas;
5.4. administruoja savivaldybės turto pirkimo, pardavimo, patikėjimo, panaudos, nuomos, pasaugos ir kitas su nekilnojamojo turto disponavimu ir naudojimu susijusias sutartis, renka duomenis, reikalingus sutarčių nuostatų įgyvendinimo priežiūrai, kontroliuoja sutarčių terminus, užtikrina savalaikį sutarčių ir turto perdavimo ar priėmimo aktų sudarymą, pratęsimą, nutraukimą, įregistravimą;
5.5. administruoja savivaldybės parduodamo nekilnojamojo turto sąrašus, atlieka veiksmus, susijusius su nekilnojamojo turto parengimo pardavimui ir pardavimo procedūromis, užtikrina informacijos apie parduodamus objektus sklaidą visuomenės informavimo priemonėse;
5.6. atsako už skyriaus veiklos dokumentų tinkamą parengimą ir pridavimą archyvavimui;
5.7. analizuoja su funkcijų vykdymu susijusias kitų savivaldybių praktikas, užtikrina vykdomų funkcijų atitiktį valstybės ir savivaldybės strateginiams planams; 
5.8. atlieka su veiklos srities tinkamu įgyvendinimu susijusias ir savivaldybės viešųjų pirkimų organizavimą reglamentuojančius teisės aktus atitinkančias viešųjų pirkimų procedūras, užtikrina savalaikį nekilnojamojo turto kadastrinių matavimų, vertės nustatymo, draudimo, apsaugos ir kitų su turto valdymu, naudojimu bei disponavimu turtu susijusių paslaugų savalaikį įsigijimą, administruoja šių paslaugų sutartis;
5.9. dalyvauja komisijų ir darbo grupių, į kurias yra deleguotas veikloje, teikia apibendrintą informaciją apie komisijų ir darbo grupių veiklą tiesioginiam vadovui;
[bookmark: _Hlk21866747]5.10. kaupia ir sistemina su vykdomomis funkcijomis susijusią informaciją, teikia su veiklos sritimi susijusias konsultacijas, rašytinius paaiškinimus, atsako į su veiklos sritimi susijusius klausimus, reaguoja į su veiklos sritimi susijusias aktualijas, teisės aktų nustatyta tvarka, užtikrina su veiklos sritimi susijusių informacinių sistemų duomenų atnaujinimą, rengia aktualios informacijos viešinimo pranešimus;
5.11. teikia pasiūlymus tiesioginiam vadovui dėl vykdomų funkcijų reglamentavimo ir praktinio vykdymo tobulinimo bei efektyvinimo, vykdo kitas su veiklos sritimis susijusias tiesioginio vadovo pavestas užduotis.






VI. SKYRIUS
ŠIAS PAREIGAS EINANČIO VALSTYBĖS TARNAUTOJO PAVALDUMAS

6. Šias pareigas einantis valstybės tarnautojas tiesiogiai pavaldus skyriaus vedėjui (ai).
                               _______________________________________________________


Susipažinau:

__________________________________           ___________        _________________________
                   (pareigos)                                                (parašas)                       (vardas, pavardė)

____________________
                  (data)
